
Na osnovu člana 5. Pravilnika o kriterijima i postupku za ostvarivanje prava na refundiranje dijela troškova nabavke senzora za bezbolno i kontinuirano mjerenje šećera u krvi djeci i omladini za 2026. godinu, Služba za upravu, društvene djelatnosti, boračko invalidsku zaštitu i zajedničke poslove raspisuje:

JAVNI POZIV
za dodjelu jednokratne pomoći Grada Gračanica za refundiranje dijela troškova nabavke senzora za bezbolno i kontinuirano mjerenje šećera u krvi

I PREDMET JAVNOG POZIVA
Pozivaju se lica i zakonski zastupnici (roditelji, staratelji) djece i omladine, ne starijih od 25 godina, oboljelih od dijabetes melitusa juvenilis (tip 1), koji imaju prebivalište na području grada Gračanica, da se prijave na javni poziv kako bi ostvarili pravo na refundiranje dijela troškova nabavke senzora za bezbolno i kontinuirano mjerenje šećera u krvi.

II PRAVO UČEŠĆA 
Prijavu na javni poziv mogu podnijeti lica i zakonski zastupnici (roditelji, staratelji) djece i omladine (do 25. godina) koji ispunjavaju sljedeće uslove:

a) da imaju prebivalište na području grada Gračanica;
b) da imaju dijagnostikovano oboljenje dijabetes mellitus tip 1 (Diabetes Mellitus Juvenilis) od strane nadležnog ljekara;
c) da nisu stariji od 25 godina.

III PRIJAVA NA JAVNI POZIV I POTREBNA DOKUMENTACIJA
Uz zahtjev za odobravanje sredstava podnosioci su dužni dostaviti sljedeću dokumentaciju:
· Izvod iz matične knjige rođenih (fotokopija), 
· Posljednji nalaz nadležnog ljekara (endokrinologa, kliničkog pedijatra ili kliničkog interniste) sa dijagnozom dijabetes mellitus juvenilis tip 1 (fotokopija),
· Rješenje Centra za socijalni rad o priznavanju prava na osnovu bolesti (fotokopija) ili dokaz o ostvarenom pravu i iznosu sredstava za nabavku senzora za bezbolno i kontinuirano mjerenje šećera u krvi putem Zavoda zdravstvenog osiguranja Tuzlanskog kantona -za osobe koje ostvaruju ovo pravo (fotokopija)
· Podaci o tekućem računu podnosioca (instrukcija za plaćanje izdata od strane banke),

Dokaz o prebivalištu na području grada Gračanica PBA-3 obrazac Služba pribavlja po službenoj dužnosti.
Svi traženi dokumenti moraju biti priloženi u orginalu ili ovjerenoj kopiji, a nadležna gradska služba će ovjeru dokumenata vršiti bez naplate admnistrativne takse.

IV POSTUPAK ZA OSTVARIVANJE PRAVA
Postupak za ostvarivanje prava na jednokratnu novčanu pomoć za refundiranje dijela troškova nabavke senzora za bezbolno i kontinuirano mjerenje šećera u krvi, provodi Služba za upravu, društvene djelatnosti, boračko invalidsku zaštitu i zajedničke poslove, u skladu sa odredbama Zakona o upravnom postupku („Službene novine Federacije Bosne i Hercegovine“, broj 2/98, 48/99 i 61/22).
 
V NAČIN PODNOŠENJA PRIJAVA
Zahtjevi s potrebnom dokumentacijom dostavljaju se neposredno na protokol Gradske uprave ili putem pošte na adresu:

GRAD GRAČANICA
         Služba za upravu, društvene djelatnosti,
         boračko invalidsku zaštitu i zajedničke poslove
Bašeskijina br. 1
75320 Gračanica
Javni poziv ostaje otvoren 15 (petnaest) dana od dana objavljivanja a bit će objavljen na web stranici Grada Gračanica, Radio Gračanici te oglasnim pločama gradske uprave Gračanica.
[bookmark: _GoBack]Krajnji rok za dostavljanje zahtjeva je  21.08.2026. godine.
Obrazac zahtjeva se može preuzeti na web stranici Grada Gračanica www.gracanica.gov.ba ili Centru za pružanje usluga građanja (Prijemna kancelarija). 

